
ТЕКСТУАЛНИ ДЕО

А)  ОПШТИ ДЕО
1.0 УВОД

1.1 
ПРАВНИ ОСНОВ
Скупштина  општине Кладово је донела План генералне регулације за Кладово-седиште локалне самоуправе (''Службени лист општине Кладово'' бр.6/2013) у складу са Законом о планирању и изградњи (''Сл.гласник РС'', бр.72/09;81/09-исправке; 64/10 и одлуке УС, 24/2011, 121/2012,42/2012 и 50/2013-одлука УС).
Измена План генералне регулације Кладова (део насеља Југово) ради се на основу Одлуке о изради Измене Плана генералне регулације за Кладово – седиште локалне самоуправе (део насеља Југово) (''Службени лист општине Кладово'', бр.1/16). Послови израде Измене Плана генералне регулације Кладова (део насеља Југово) поверени  су СЗР „Heating“ из Београда.
Правни основ за израду Измене Плана генералне регулације Кладова (део насеља југово) је Закон о планирању и изградњи (''Сл.гласник РС'', бр.72/09;81/09-исправке; 64/10 и одлуке УС, 24/2011, 121/2012,42/2012 и 50/2013-одлука УС).и  Правилник о садржини, начину и поступку израде докумената просторног и урбанистичког планирања (”Сл.гласник РС” број 64/2015). 
Плански основ представља Просторни план општине Кладово („Сл.лист општине Кладово“ бр.1/2012).
1.2 
ЦИЉ ИЗРАДЕ ИЗМЕНЕ ПЛАНА ГЕНЕРАЛНЕ РЕГУЛАЦИЈЕ 


(део насеља Југово)
Циљ израде Измене Плана генералне регулације Кладова (део насеља Југово) је стварање нових пословних зона пословне делатности на простору исказаном од стране заинтересованих инвеститора.
Приликом израде Измене Плана (део насеља Југово) сагледане су конкретне могућности простора и дато је решење измештања и промене комуналне намене у пословну, као и утврђивање услова за изградњу у границама Измене Плана (део насеља Југово).
1.3 
ГРАНИЦА ОБУХВАТА ИЗМЕНЕ ПЛАНА ГЕНЕРАЛНЕ РЕГУЛАЦИЈЕ 


(део насеља Југово)
Граница подручја које је предмет Измене Плана је део насеља Југово, тачније простор омеђен Ул.краља Александра, Ул. 29. новембра, планирани продужетак Обилићеве улице и планиране градске обилазнице (кп бр.6451 КО Кладово). 
Катастарске парцеле које су предмет Измене Плана су: кп бр. 6436,6437,6438, 6439/1, 6439/2, 6439/3, 6434,6444, 6440, део 6450, део 6449/1 и део 6441 КО Кладово. 

Изменом Плана генералне регулације обухваћена је површина од око

05ha 70a 11m².
1.4         ПЛАНСКИ ОСНОВ-ПЛАНСКИ ДОКУМЕНТИ ВИШЕГ РЕДА И ДРУГИ РАЗВОЈНИ ДОКУМЕНТИ
Просторни планови вишег реда из којих су преузете обавезе, услови и смернице за израду Измене Плана (део насеља Југово) су: 
· Просторни план Републике Србије од 2010 до 2020. године ("Сл. гласник РС", бр. 88/2010);

· Регионални просторни план Тимочке крајине ("Сл. гласник РС" ,бр. 51/2011);'
· Просторни план подручја посебне намене НП''Ђердап'' (Сл.гласник РС, бр.34/89).
· Просторни план општине Кладово ("Сл. лист општине Кладово", бр. 01/2012).

Осталу релевантну документацију представља Стратегија одрживог развоја општине Кладово 2010-2020 године.

1.5 
ПРЕГЛЕД УСЛОВА НАДЛЕЖНИХ ИСТИТУЦИЈА
На простору Измене Плана (део насеља Југово) извршиће се промена комуналне намене у пословну, са задржавањем локације топлане, па се из тог разлога усвајају постојећи услови добијени од надлежних институција за израду Плана генералне регулације за Кладово-јединица локалне самоуправе. 
Табела бр.1 : Услови и мишљења надлежних институција 

	ИНСТИТУЦИЈА
	БРОЈ
	ДАТУМ

	Завод за заштиту природе Србије, Београд


	03-1372/2
	15.07.2010.
	

	Републички завод за заштиту споменика културе, Београд
	2/1948
	17.09.2010.
	

	Завод за заштиту споменика културе Ниш, Ниш


	761/2
	16.08.2010
	

	Министарство здравља, Београд


	350-01-6/2010-04
	28.06.2010.
	

	Републички хидрометеоролошки завод Београд


	92-III-1-43/2010
	14.07.2010.
	

	Јавно водопривредно предузеће ''Србијаводе'', Неготин


	300/4-442-10


	02.09.2010
	

	Министарство пољопривреде, трговине,шумарства и водопривреде
	325-05-00180/2011-07
	13.07.2011.
	

	ЈП ''Јединство'' , Кладово


	2321
	19.07.2010.
	

	Југоисток д.о.о. Ниш , Електродистрибуција Кладово


	4779/2
	07.07.2010.
	

	Министарство одбране, Управа за инфраструктуру


	Пов.број
	24.08.2010.
	

	Министарство унутрашњих послова, Дирекција полиције


	28-309/10
	05.07.2010
	

	Министарство унутрашњих послова, Сектор за ванредне ситуације, Београд


	217-570/10
	30.06.2010.
	

	ЈП Путеви Србије, Београд


	953-8112/10-4


	13.10.2010.
	

	Завод за јавно здравље ''Тимок'', Зајечар


	1-1407-1
	29.06.2010.
	

	Телеком Србија, Извршна јединица Зајечар/Бор


	Т-5206-11524/1
	13.01.2011.
	

	VIP mobile, Нови Београд


	сл.
	20.01.2011.
	

	Дирекција за унутрашње пловне путеве ''Пловпут'', Београд


	11/130-1
	02.07.2010
	

	ЈП Национални парк ''Ђердап''


	1748
	15106.2010.
	

	Републички сеизмолошки завод, Београд


	021-498-1/10.
	23.06.2010
	

	ХЕ Ђердап, Кладово


	      Није достављено
	-
	

	Институт "Јарослав Черни'', Београд
	          03/96
	         20.10.2010
	


Копије услова приложене су у Документацији плана као саставни део овог елабората.
1.6     АНАЛИЗА ПОСТОЈЕЋЕГ СТАЊА-ИЗВОД ИЗ ПЛАНА ГЕНЕРАЛНЕ РЕГУЛАЦИЈЕ ЗА КЛАДОВО-јединица локалне самоуправе
Простор обухваћен Планом подељен је на три основне макрозоне, односно намене: грађевинско земљиште, водно земљиште и пољопривредно земљиште.
Анализом постојећих основних намена утврђено је да највећу површину територије Плана заузима грађевинско земљиште (484 ha) затим пољопривредно земљиште (239 ha) док остатак припада водном земљишту. 
Ради лакшег спровођења Плана и реализације планских решења, обухват планираног грађевинског подручја је подељен на зоне и урбанистичке целине, а то су:
зона 1 са индустријско-привредном целином (1А) и  Привредном целином (1Б) , 
зона 2 са целинама  Фетислам (2А), Марина (2Б), Језеро1 (2В), Језеро2 (2Г), 
зона 3 са целинама Центар насеља (3А), Стара чаршија (3Б), Путничко пристаниште (3В),
зона 4 Песак  

зона 5 са целинама Ђердап (5А), Плажа (5Б), Царина (5В), 
зона 6 Пристаниште, 

зона 7 22. септембар,

зона 8 са целинама Кључ1 (8А),  , Kључ 2 (8А),  

зона 9 Рит, 

зона10 са целинама Југово (10А),  Старо вашариште (10Б),,

зона11 са целинама Пемци1 (11А),Пемци2 (11Б), Буторке1 (11В),  Буторке2 (11Г), 

зона12 са целинама Дедиње1 (12А), Дедиње2 (12Б),

зона13 Келеменац  и  

зона14 Ново гробље    
Предмет израде Измене Плана је део насеља Југово које се на основу Плана генералне регулације налази у оквиру зоне 10.
ЗОНА 10-Југово и Старо вашариште
На основу Плана  зону 10 чине насеље Југово и Старо вашариште, укупне површине 49ha 01a 55m². Границу обухвата зоне 10 чине: Рибарска ул.,Ул. краља Александра, Кара поток, Ул. Милорада Брујића и Церска ул.
Југово - Ово је простор намењен за „ширење'' града коме предстоји комунално опремање и уређење планираних претежних намена: вашариште, пословне делатности, индивидуално становање и друго. За урбанизацију и даљи развој зоне 10 неопходно је јасно дефинисати менаџмент зоне, промоцију зоне, просторно-програмску оријентацију, инфраструктурно опремање с посебним акцентом на ниво подземних вода и стабилност терена. У том смислу израдити одговарајућу анализу и документацију којом би  се преиспитале потребе и услови за насипањем терена у циљу формирања депресивног прстена на линији марина – купалишно језеро – ретензионо језеро – Кара поток – Црквени рит – канали Дунав, јасно издвојеног од природно издигнутог терена на југу и насутог терена ка граду који би имао велику ретензиону моћ. 

Постојећа локација робне (бувље) пијаце се укида. У оквиру планираног вашаришта а по указаној потреби могу се организовати кванташка пијаца, ауто пијаца, етно пијаца или цветна пијаца. С обзиром да се ове пијаце не дешавају свакодневно и целодневно, простор се може користити за друге намене као што су: масовне забаве типа луна парк, вашари, концерти на отвореном, летње сцене и сл. Дуж Улице Милорада Брујића формирати потес индивидуалне градње са пратећим неопходним садржајима централног карактера који би ову зону формирали као заокружену урбану целину. За потребе изградње објеката јавне намене резервише се простор за предшколску установу уз Улицу Милорада Брујића,  а уз Улицу 29. новембар за градску топлану. Уколико се покаже да су предвиђања нереална, на овим локацијама је могуће планирати објекте друге јавне намене.

Усагласити планирану саобраћајну инфраструктуру са постојећим  надземним електро водовима и зонама заштите ових водова. Дуж Улице Слободана Пенезића Крцуна размотрити могућност изградње разводног гасовода  који долази из правца Неготина. Размотрити евентуалну могућност  и лоцирања ГМРС у овој зони.

За део Југова који је обухваћен еколошки значајним подручјем Мала Врбица прибавити испоштовати услове надлежног завода за заштиту природе.
1.7    ОЦЕНА РАСПОЛОЖИВИХ ПОДЛОГА ЗА ИЗРАДУ ИЗМЕНЕ ПЛАНА
За израду Измене Плана коришћене су  следеће подлоге:

1. геореференцирани орто-фото снимци достављени од стране Општинске управе општине Кладово,

2. скенирани катастарски планови достављени од стране Службе за катастар непокретности Кладово и  

3. катастарско – топографски планови јавних површина којима располаже ЈП Дирекција за изградњу 'Кладово'', урађени од стране овлашћених геодетских фирми и оверени од стране Службе за катастар непокретности Кладово. 

Б)  ПЛАНСКИ ДЕО
2.0 ПРАВИЛА УРЕЂЕЊА

2.1  ПОДЕЛА ПРОСТОРА НА ПРОСТОРНЕ  ЗОНЕ И ЦЕЛИНЕ СА БИЛАНСОМ ПОВРШИНА 
Изменом Плана генералне регулације обухваћено је грађевинско подручје од око 05ha 70a 11m².
Граница подручја које је предмет Измене Плана је део насеља Југово, тачније простор омеђен Ул.краља Александра,Ул. 29. новембра, планирани продужетак Обилићеве улице и планиране градске обилазнице (кп бр.6451 КО Кладово). 

Подручје Измене Плана је део зоне 10 – Југово и то део насеља Југово (10А1)
У оквиру подручја обухваћеног Изменом Плана планиране су две основне намене: комуналне и пословне делатности.

Упоредном анализом постојеће и планиране претежне намене површина добија се биланс планираних површина по намени, дат у табели која следи.
Табела број 2: Биланс намене површина у границама грађевинског подручја
	НАМЕНА
	Постојећа површина у 

(ha a m²)
	Планирана површина у 
(ha a m²)

	Комуналне делатности
	
	

	Топлана
	54а 65m²
	54а 65m²

	Вашариште
	02ha 82a 01m²
	Обједињује се са пијацом

	Пијаца
	01ha 17a 24m²
	01ha 17a 24m²

	
	
	

	 Пословне делатности
	
	

	Пословна зона
	/
	02ha 82a 01m²

	
	
	

	Саобраћајне површине
	
	

	Градска обилазница (m)
	246m
	246m

	Примарне саобраћајнице(m)
	302m
	302m

	Секундарне саобраћајнице(m)
	629m
	629m


Комуналне делатности – Планира се измештање вашаришта на простор планиран за робну пијацу са заједничким коришћењем локације, док се локација намењена топлани задржава, како би снабдевала периферне делове града са већом концентрацијом насељености.  
Пословне делатности – Планира се повећање пословне делатности због великог интересовања инвеститора за ово подручје. 
Правилима грађења дефинисаће  се детаљно намена и врста објеката  који се могу градити у оквиру пословне зоне. У овој зони је забрањена стамбена изградња.
Саобраћајни и инфраструктурни системи - прате развој осталих функција. 
Изменом Плана задржава се положај градске обилазнице. Од изузетног значаја за развој Кладова је изградња примарне саобраћајнице -  јужне и источне обилазнице око града. Траса новопланиране примарне саобраћајнице (градске обилазнице) иде од раскрнице Улице краља Александра кроз зону Југово и даље Обалом Рита, затим кроз део насеља Кључ  до прикључка на државни пут другог реда број 250.
2.2   КОНЦЕПЦИЈА РАЗВОЈА  УРБАНИСТИЧКИХ ЗОНА И ЦЕЛИНА 

У овом поглвљу дата је концепција развоја урбанистичких зона и целина:
· ЗОНА 10

- целина део насеља Југово-10А1-подручје обухваћено Изменом плана за које није обавезна израда плана детаљне регулације, али је обавезна израда Урбанистичких пројеката, на основу Плана генералне регулације, увек када се ради о:

· изградњи јавних објеката и реконструкцији већег обима,

· изградњи комуналних објеката и реконструкцији већег обима,

· изградњи трафо станица по решеним својинским односима,

· изградњи станица за снабдевање горивом,

· изградњи објеката колективног становања

· изградњи објеката индустријских и привредних делатности уиндустријској-привредној зони, или када се код већ изграђених парцела у овој зони врши изградња у већем обиму (изградња са сложенијим просторним и функционалним захтевима и слично),

· изградњи пословних и пословно-производних објеката у зони становања као и на неизграђеним грађевинским парцелама у пословној зони, или када се код већ изграђених парцела у поменутим зонама врши изградња у већем обиму (изградња са сложенијим просторним и функционалним захтевима и слично).
- целина Југово-10А - Обавезна је израда плана детаљне регулације.
-целина Старо вашариште-10Б

Старо вашариште је уређена и изграђена целина у складу са раније рађеном урбанистичко-техничком документацијом. 
2.3 РЕГУЛАЦИЈА И НИВЕЛАЦИЈА ПОВРШИНА ЈАВНЕ НАМЕНЕ И 

      ГРАЂЕВИНСКЕ ЛИНИЈЕ
2.3.1 ПЛАН  РЕГУЛАЦИЈЕ
Изменом Плана се усвајају постојеће и планиране саобраћајнице из Плана, самим тим се усвајају и регулационе линије уличних коридора и површина јавне намене.

Регулационе линије постојећих уличних коридора дефинисане су фактичким стањем на терену, тј. постојећим границама парцела. Регулациона линија и осовина нових саобраћајница утврђене су у односу на постојећу регулацију и парцелацију, постојеће трасе саобраћајница и функционалност саобраћајне мреже.
Изменом плана за део насеља Југово предлаже се увођење нових стамбено-приступних улица са јавним паркинг простором како би се лакше саобраћајно функционисало у оквиру насеља, а поготову у делу пословне делатности.
2.3.2 ПЛАН  НИВЕЛАЦИЈЕ
Изменом Плана се усваја и нивелациони план из Плана за саобраћајнице које се налазе у оквиру предметног подручја, где су дате: коте нивелете, осовине саобраћајница (у деловима где су то расположиве подлоге дозвољавале), и падови нивелете. 

Нивелационим решењем су дате основне смернице нивелације, којих се треба начелно придржавати.
2.3.3 ГРАЂЕВИНСКЕ ЛИНИЈЕ
Подручје које је предмет Измене Плана је неизграђено, тако да ће се положај грађевинских линија у односу на регулациону као и у односу на границе суседних парцела тачније дефинисати у правилима грађења, а у складу са технолошким захтевима.

2.4 УРБАНИСТИЧКИ И ДРУГИ УСЛОВИ ЗА УРЕЂЕЊЕ И ИЗГРАДЊУ

       ПОВРШИНА И ОБЈЕКАТА ЈАВНЕ НАМЕНЕ, МРЕЖЕ И ОБЈЕКАТА  

       САОБРАЋАЈНЕ И ДРУГЕ ИНФРАСТРУКТУРЕ И УСЛОВИ ЗА ЊИХОВО 

        ПРИКЉУЧЕЊЕ

Планиране површине јавне намене јесу простори одређени планским документом за уређење или изградњу објеката јавне намене или јавних површина за које је предвиђено утврђивање јавног интереса, у складу са посебним законом (улице, тргови, паркови,пијаце и др.).

У оквиру подручја обухваћеног Изменом Плана објекти јавне намене су:комунални објекти (топлана, робна пијаца и вашариште) и саобраћајне површине са инфраструктуром и паркинзима. 
2.4.1 КОМУНАЛНИ ОБЈЕКТИ И ПОВРШИНЕ
Изменом Плана на предметном подручју се планира изградња нових комуналних комплекса, топлане и робне пијаце са вашариштем, у складу са важећим законским прописима који регулишу ову област, за које је обавезна израда Урбанистичких пројеката.
Вашариште – Планира се измештање вашаришта на локавију робне пијаце, тако да би овај простор имао мултифункционалан карактер (вашариште,робна пијаца, полигони за обуку возача, сајмови, фестивалске манифестације и слично). Овај вишенаменски простор треба изоловати од окружења појасом заштитног зеленила. Изградња и уређење ових комуналних садржаја разрадиће се у складу са њиховом основном функцијом и свим законима и прописима који регулишу њихово формирање и изградњу.
Tоплана – Локација планирана Планом за топлану се задржава уз редуковање површине,ако је то неопходно.

Топлана би се налазила на углу Ул.краља Александра и секундарне улице на кп бр.6435 КО Кладово.
Изградњом топлане решио би се проблем снадбевања периферних делова града са већом концентрацијом насељености као и само насеље Југово.
2.4.2. ЗЕЛЕНЕ ПОВРШИНЕ
Изменом Плана усвајају се критеријуми за реконструкцију постојећих и уређење нових зелених површина из Плана за предметно подручје.

Предлаже се увођење уличног зеленила (дрвореда) као саставни елемент новоизграђених саобраћајница и формирање зелених површина око објеката намењених јавном коришћењу (топлана и вашариште), као и за пословне објекте.
2.4.3.  САОБРАЋАЈНА ИНФРАСТРУКТУРА

Изменом Плана задржава се саобраћајна инфраструктура за предметно подручје предвиђено Планом.
Предлаже се увођење стамбено-приступних и сервисних саобраћајница ради бољег саобраћајног функционисања унутар насеља.
Противпожарни пут- за пословне и привредне објекте мора се обезбедити противпожарни пут око објекта, који не може бити ужи од 3,5м, за једносмерну комуникацују, односно 6м за двосмерно кретање возила.
Паркирање
Подручје Измене Плана је неизграђено са планираном наменом: комуналне и пословне делатности. Од комуналних објеката планира се изградња топлане и робне пијаце са вашариштем. За потребе пијаце и вашаришта предлаже се изградња јавног паркинга за путничка возила, као саставни део ове јавне површине оивичене зеленилом(дрворедом).
За потребе топлане и пословне објекте паркинг обезбедити на парцелама где се објекти налазе. За пословне објекте планирати 1 пм на 70м² корисног простора.

Паркинг простор за путничка возила се може изградити и у склопу саобраћајних површина у комбинацији са зеленилом,пешачким и бициклистичким стазама.

Путни објекти у насељу градиће се у складу са условима надлежне Дирекције, у чијој је надлежности издавање услова за конкретну локацију и објекат.
Станице за снабдевање горивом
На подручју Измене Плана не постоје планиране локације за станице за снадбевањем горивом.
2.4.4 ВОДОПРИВРЕДНА ИНФРАСТРУКТУРА
На подручју Измене Плана не постоје водне површине.  

2.4.5  КОМУНАЛНА ИНФРАСТРУКТУРА

Изградњу и реконструкцију свих комуналних инфраструктурних система на подручју Измене плана – система електроснабдевања, водоснабдевања, каналисања атмосферских и фекалних вода, топловодне мреже, будућег гасовода, електронске комуникационе мреже као и објеката у склопу функционисања система, реализовати у складу са Планом генералне регулације, важећим законским прописима, правилницима и нормативима и условима надлежних јавних предузећа.

Атмосферска  канализациона мрежа 

Изменом Плана се предлаже даље ширење атмосферске канализационе мреже, како у ужој градској зони тако и у периферним насељима,као што је и насеље Југово.
Електроенергетска инфраструктура 
У сврху постизања квалитета напона у насељу, које је обухваћено Изменом Плана потребно је изградити довољан број трафо станица, како за постојеће, тако и за планиране потрошаче. Нове ТС радити у складу са важећим законским прописима, посебно у складу са "Правилника о техничким нормативима за заштиту електроенергетских постројења и уређаја од пожара" ("Сл.лист СФРЈ" бр. 74/90). Заштиту од атмосферског пражњења извести према класи нивоа заштите објеката у складу са "Правилником о техничким нормативима за заштиту објеката од атмосферског пражњења" (Сл.лист СРЈ бр. 11/96).
Електронска  комуникациона инфраструктура

За предметно подручје (део насеља Југово) потребно је обезбедити нове капацитете и побољшање квалитета ТТ саобраћаја. По потреби вршити реконструкцију делова постојеће мреже. У циљу обезбеђења квалитетних телекомуникационих услуга, планирати коридоре за телекомуникационе каблове у свим улицама, с ти да се у ширим улицама коридори ових каблова предвиде са обе стране. Планирано је и постављање нових базних станица. Прогнозу за дужи временски период није могуће дати с обзиром да је развој мобилне телефоније веома брз  и да је незахвално прогнозирати каква ће бити стратегија покривања територије.
Снабдевање топлотном енергијом

Изменом плана се усваја локација планирана за топлану,чиме би се топлотном енергијом могла снабдети сва домаћинства и правна лица насеља Југово, као и других периферних насеља. 
Уклањање комуналног отпада

У циљу одржавања високог нивоа комуналне хигијене како у делу насеља Југово,тако и на нивоу града, предвиђено је сакупљање комуналног отпада од стране надлежног предузећа и одвоз на трансфер станицу. На територији општине Кладово, ван граница Плана предвиђена је изградња трансфер станице на локацији постојеће депоније комуналног отпада, која би претходно била санирана. Са трансфер станице, отпад би се одвозио на регионалну депонију у Зајечар.
2.5 СТЕПЕН КОМУНАЛНЕ ОПРЕМЉЕНОСТИ ГРАЂЕВИНСКОГ  ЗЕМЉИШТА ПО ЗОНАМА   КОЈИ ЈЕ ПОТРЕБАН ЗА ИЗДАВАЊЕ ЛОКАЦИЈСКИХ УСЛОВА И ГРАЂЕВИНСКЕ ДОЗВОЛЕ

За све објекте обавезно је прикључење на јавну инфраструктуру уколико је иста изграђена.

Јавне службе, објекти и комплекси - Минимални стандард комуналне опремљености за објекте у овој зони је прикључење на јавни пут / улицу / водоводну, канализациону, електро мрежу, тт- мрежу и и обезбеђено грејање објекта. 
Пословна зона - Изградња објеката у пословној зони може започети само под условом да је задовољено минимално опремање грађевинског земљишта, да је могућ одговарајући саобраћајни приступ парцели,  прикључак на електричну мрежу и довод воде.

2.6        ОПШТИ И ПОСЕБНИ УСЛОВИ И МЕРЕ ЗАШТИТЕ ПРИРОДНОГ И   

 КУЛТУРНОГ НАСЛЕЂА, ЖИВОТНЕ СРЕДИНЕ И ЗДРАВЉА ЉУДИ

2.6.1 УСЛОВИ И МЕРЕ ЗАШТИТЕ ПРИРОДНИХ ДОБАРА
Заштита природе регулисана је Законом о заштити природе („Сл.гласник РС“, бр. 36/09, 88/10 и 91/10), Законом о заштити животне средине („Сл.гласник РС“, бр. 135/04, 36/09, 36/09 – др. закон и 72/09 – др. закон)  другим законским и подзаконским актима који се непосредно или посредно односе на природу и природна добра. Према евиденцији Завода за заштиту природе Србије, на простору обухваћеном Изменом Плана нема заштићених природних добара. 
2.6.2 УСЛОВИ И МЕРЕ ЗАШТИТЕ КУЛТУРНОГ НАСЛЕЂА
На подручју дела насеља Југово, које је предмет Измене Плана,не постоје непокретна културна добра и добра која уживају претходну заштиту.
2.7  ПОСЕБНИ УСЛОВИ ЗА ПРИСТУПАЧНОСТ ПОВРШИНА ЈАВНЕ НАМЕНЕ  ОСОБАМА СА ИНВАЛИДИТЕТОМ

Део насеља Југово, које је предмет Измене Плана је локација намењена изградњи комуналних и пословних објеката. Како би се осигурало несметано кретање и приступ особама са инвалидитетом, деци и старим особама неопходно је поштовати техничке мере и услове за планирање, пројектовање и изгрању објеката и јавних површина, а све у складу са Правилником о техничким стандардима планирања, пројектовања и изградње објеката којима се осигурава несметано кретање и приступ особама са инвалидитетом, деци и старим особама („Сл.гласник РС“ бр. 22/2015).  

2.8  ПРАВИЛА ПАРЦЕЛАЦИЈЕ , ПРЕПАРЦЕЛАЦИЈЕ И ИСПРАВКЕ ГРАНИЦА ПАРЦЕЛА

За део насеља Југово, израдом Измене Плана, поштовати правила парцелације, препарцелације и исправке граница парцела, а све у складу са Правилником о општим правилима за парцелацију, регулацију и изградњу („Сл.гласник РС“ бр. 22/2015) . 

3.0  ПРАВИЛА ГРАЂЕЊА

Правила грађења односе се на делове односно зоне у обухвату Измене плана, а дефинисана су за појединачне грађевинске парцеле. Правила грађења се директно примењују у зонама које нису одређене за даљу планску разраду ( где није предвиђена израда плана детаљне регулације). 
3.1. ОПШТА ПРАВИЛА ГРАЂЕЊА ОБЈЕКАТА

Општа правила грађења примењују се на предметном подручју Измене плана. Услови да нека парцела може да постане грађевинска парцела су:

· да није на површинама уже зоне санитарне заштите водоизворишта,

· да није на објектима или коридорима постојеће или планиране инфраструктуре;

· да има излаз на јавну површину односно улицу, непосредно или преко приступног пута;

· да се може одредити планом прописана регулациона линија према јавном путу.

Сви објекти морају бити изграђени (реконструисани) у складу са важећим законима и правилницима који регулишу конкретну област. 
· Грађевинска линија 

Грађевинска линија јесте линија на, изнад и испод површине земље и воде до које је дозвољено грађење основног габарита објекта.

Грађевинска линија се може поклапати са регулационом линијом на грађевинској парцели или бити повучена у односу на њу ка унутрашњости парцеле. Грађевинска линија се одређује унутар грађевинске парцеле у односу на регулациону линију, бочне суседне парцеле и унутрашњу (задњу) суседну парцелу. 

Грађевински објекат поставља се предњом фасадом на грађевинску линију, односно унутар простора оивиченог грађевинском линијом. Помоћни и пратећи објекти се постављају у дворишном делу парцеле у складу са правилима о међусобном растојању.
· Постављање објеката на грађевинској парцели

Oбjeкти мoгу бити пoстaвљeни нa грaђeвинскoj пaрцeли:

1) у нeпрeкинутoм низу - oбjeкaт нa пaрцeли дoдируje oбe бoчнe линиje грaђeвинскe пaрцeлe;

2) у прeкинутoм низу - oбjeкaт дoдируje сaмojeдну бoчну линиjу грaђeвинскe пaрцeлe;

3) кao слoбoднoстojeћи - oбjeкaт нe дoдируje ни jeдну линиjу грaђeвинскe пaрцeлe и

4) кao пoлуaтриjумски - oбjeкaт дoдируje три линиje грaђeвинскe пaрцeлe.
5) као атријумски-објекат додирује све четири линије грађевинске парцеле.
Удaљeнoст нoвoг oбjeктa oд другoг oбjeктa, билo кoje врстe изгрaдњe или нeстaмбeнoг oбjeктa, утврђуje сe примeнoм прaвилa o удaљeнoсти нoвoг oбjeктa oд грaницe сусeднe пaрцeлe из oве Измене Плана.

· Грађевински елементи објекта

Грaђeвински eлeмeнти нa нивoу призeмљa мoгу прeћи грaђeвинску, oднoснo рeгулaциoну линиjу (рaчунajући oд oснoвнoг гaбaритa oбjeктa дo хoризoнтaлнe прojeкциje испaдa), и тo:

1) излoзи лoкaлa - 0,30 m, пo цeлoj висини, кaдa нajмaњa ширинa трoтoaрa изнoси 3,00 m, (уколико је ширина тротоара мања од 3 m ниje дoзвoљeнa изгрaдњa испaдa излoгa лoкaлa у призeмљу);

3) трaнспaрeнтнe брaвaрскe кoнзoлнe нaдстрeшницe у зoни призeмнe eтaжe - 2,00 m пo цeлoj ширини oбjeктa сa висинoм изнaд 3,00 m;

4) плaтнeнe нaдстрeшницe сa мaсивнoм брaвaрскoм кoнструкциjoм - 1,00 moд спoљнe ивицe трoтoaрa нa висини изнaд 3,00 m, a у пeшaчким зoнaмa прeмa кoнкрeтним услoвимa лoкaциje;

5) кoнзoлнe рeклaмe - 1,20 m нa висини изнaд 3,00 m.

Испaди нa oбjeкту нe мoгу прeлaзити грaђeвинску линиjу вишe oд 1,60 m, oднoснo рeгулaциoну линиjу вишe oд 1,20 m и тo нa дeлу oбjeктa вишeм oд 3,00 m. Хoризoнтaлнa прojeкциja испaдa пoстaвљa сe у oднoсу нa грaђeвинску, oднoснo рeгулaциoну линиjу.
Испади на објекту не смеју се градити на растојању мањем од 1,50м од бочне границе парцеле претежно северне оријентације, односно, 2,50м од бочне границе парцеле претежно јужне оријентације.
Грaђeвински eлeмeнти (eркeри, дoксaти, бaлкoни, улaзнe нaдстрeшницe сa и бeз стубoвa, нaдстрeшницe и сл.) нa нивoу првoг спрaтa мoгу дa прeђу грaђeвинску, oднoснo рeгулaциoну линиjу (рaчунajући oд oснoвнoг гaбaритa oбjeктa дo хoризoнтaлнe прojeкциje испaдa), и тo:

1) нa дeлу oбjeктa прeмa прeдњeм двoришту - 1,20 m, aли укупнa пoвршинa грaђeвинских eлeмeнaтa нe мoжe прeћи 50% уличнe фaсaдe изнaд призeмљa;

2) нa дeлу oбjeктa прeмa бoчнoм двoришту прeтeжнo сeвeрнe oриjeнтaциje (нajмaњeг рaстojaњa oд 1,50 m) - 0,60 m, aли укупнa пoвршинa грaђeвинских eлeмeнaтa нe мoжe прeћи 30% бoчнe фaсaдe изнaд призeмљa;

3) нa дeлу oбjeктa прeмa бoчнoм двoришту прeтeжнo jужнe oриjeнтaциje (нajмaњeг рaстojaњa oд 2,50 m) -0,90 m, aли укупнa пoвршинa грaђeвинских eлeмeнaтa нe мoжe прeћи 30% бoчнe фaсaдe изнaд призeмљa;

4) нa дeлу oбjeктa прeмa зaдњeм двoришту (нajмaњeг рaстojaњa oд стрaжњe линиje сусeднe грaђeвинскe пaрцeлe oд 5,00 m) - 1,20 m, aли укупнa пoвршинa грaђeвинских eлeмeнaтa нe мoжe прeћи 30% стрaжњe фaсaдe изнaд призeмљa.

Oтвoрeнe спoљнe стeпeницe  - укoликo сaвлaђуjу висину прeкo 0,90 m улaзe у гaбaрит oбjeктa. Aкo сe пoстaвљajу нa бoчни или зaдњи дeo oбjeктa нe мoгу oмeтaти прoлaз и другe функциje двoриштa.

Искључује се могућност постављања отворених спољних степеница на предњи део објекта, без обзира колико је грађевинска линија увучена у односу на грађевинску.

Грaђeвински eлeмeнти испoд кoтe трoтoaрa – пoдрумскe eтaжe - мoгу прeћи грaђeвинску, oднoснo рeгулaциoну линиjу (рaчунajући oд oснoвнoг гaбaритa oбjeктa дo хoризoнтaлнe прojeкциje испaдa), и тo:

1) стoпe тeмeљa и пoдрумски зидoви - 0,15 m дo дубинe oд 2,60 m испoд пoвршинe трoтoaрa, a испoд тe дубинe - 0,50 m;

2) шaхтoви пoдрумских прoстoриja дo нивoa кoтe трoтoaрa - 1,00 m уз услов минималне ширине тротоара 2,00 m;.

Стoпe тeмeљa нe мoгу прeлaзити грaницу сусeднe пaрцeлe, oсим уз сaглaснoст влaсникa или кoрисникa пaрцeлe.

· Индекс заузетости

Изменом Плана се дефинише индекс заузетости парцеле који представља однос габарита хоризонталне пројекције изграђеног или планираног објекта и укупне површине грађевинске парцеле, изражен у процентима.

· Услови и начин обезбеђивања приступа парцели
Приступ парцели по правилу треба да буде са јавног пута – улице, и то  када парцела најмање једном својом страном директно излази на јавну површину, или индиректном везом са јавним путем, преко приватног пролаза.

Свака грађевинска парцела може имати један колски приступ. Изузетно се могу дозволити два  колска приступа, уколико се парцела налази на углу две улице и приступ је могуће стварити из обе улице, тако да прикључак не  ремети услове прикључења других парцела и не утиче на безбедност саобраћаја, уз прибављање услова надлежног предузећа.

Ширина приватног пролаза преко кога се обезбеђује приступ јавном путу - улици не може бити мања  од 3,5 m и остварује се уз достављање уговора о успостављању права службености пролаза.
Уколико се ради о градњи у непрекинутом низу, пролаз у дубину парцеле обезбедити кроз покривени пролаз – пасаж ширине  минимално 3,50 m и висине минимално 3,50 m.
Објекти јавне намене(топлана) као и пословни објекти морају обезбедити противпожарни пут око објекта, који не може бити ужи од 3,50м за једносмерну комуникацију, односно 6,00м за двосмерно кретање возила.
· Услови и начин обезбеђења простора за паркирање возила
Смештај сопствених возила за пословне објекте, решавати  у оквиру сопствене парцеле, изван површине јавног пута, изградњом паркинга или гаража, и то 1 паркинг/гаражно место на 70 m² пословног простора. За пословне објекте који имају мање од 70 m2 корисног простора, потребно је  предвидети за један пословни простор, једно паркинг место.

Уколико није могуће оставарити наведене критеријуме потребно је са надлежним органом локалне управе уговорити начин остваривања паркирања у оквиру јавног паркинга, а све у складу са Планом.
На јавном паркингу може се предвидети максимално 30% укупно потребних паркинг места за путничка возила за одређену намену парцеле. Тако реализован паркинг има третман јавног паркинг простора, уз прибављање  услова надлежног јавног предузећа о могућностима реализације и просторним могућностима и склапање уговора са недлежним предузећем које управља јавном површином. Паркинге за транспорта возила  предвидети у оквиру парцеле.

Изузетно, потребан број паркинг места може се обезбедити истовременом изградњом паркинга на другој парцели на удаљености мањој од 50 m. Паркирање за објекте јавне намене (топлана и робна пијаца са вашариштем) планирати у оквиру парцела планиране за ту намену.
Величина паркинг места мора бити предвиђена према станардима за паркирање путничких возила и у складу са стандардима приступачности који подразумевају правила, техничке и урбанистичке услове која се односе на примењене материјале, минималне прописане ширине  прилазних  тротоара, стаза, места за паркирање, димензионисање прилазних рампи и сл. који омогућавају приступ особама са посебним потребама у простору  у складу са Правилником о техничким стандардима планирања, пројектовања и изградње објеката којима се осигурава несметано кретање и приступ особама са инвалидитетом, деци и старим особама („Сл.гласник РС“ бр. 22/2015).  
· Ограђивање грађевинских парцела 

Грађевинске парцеле могу се ограђивати  у складу са правилима грађења из Плана.

зиданом оградом до висине од 0,90 m (рачунајући од коте тротоара) или транспарентном оградом до висине од 1,40 m.

За грађевинске парцеле чија је кота нивелете виша од 0,90 m од суседне висине подзида (или шкарпе) висину ограде одредиће надлежна општинска служба. 

Грађевинске парцеле чија је кота нивелете виша од 0,90 m од суседне, могу се ограђивати транспарентном оградом до висине од 1,40 m која се може постављати на подзид чију висину одређује надлежна општинска служба.

Ограде између суседних грађевинских парцела уколико се ограђују треба да буду зелене – жива ограда која се сади у осовини границе грађевинске парцеле или транспарентне ограде до 1,40 m које се постављају према катастарском плану и операту и то тако да ограда буде на земљишту власника ограде. Изузетно, ограде међу суседима могу бити пуне зидане до висине 1.40 m, уз сагласност суседа, тако да ограда будe на земљишту власника ограде.

Врата и капије на уличној огради не могу се отварати изван регулационе линије.
У насељима се грађевинске парцеле за изградњу пословних и других нестамбених објеката, као и објеката јавне намене не ограђују, осим ако за то не постоји потреба из безбедносних разлога. 

Ограде на грађевинским парцелама на којима се налазе објекти који представљају непосредну опасност по живот људи, као и објекти специјалне намене, ограђују се по условима надлежне општинске службе.

· Одводњавање површинских вода 

Одводњавање површинских вода са грађевинских парцела вршити по правилима грађења из Плана.

Одводњавање са грађевинске парцеле се изводи слободним падом према риголама, односно према улици код регулисане канализације, односно јарковима, са најмањим падом од 1,5%. 

Површинске воде са једне грађевинске парцеле не могу се усмеравати према другој парцели. Насипање терена не сме угрозити објекте на суседним парцелама, а одвођење површинских вода мора бити контролисано, а ако постоји потреба за тим на парцели изградити и упојни бунар.

Изграђене саобраћајне површине, приступне пешачке стазе објектима на парцели, рампе гаража у приземљу и помоћних и радних просторија којима се савладава висинска разлика изнад коте терена,  колске приступне путеве дворишту и манипулативне дворишне платое, треба извести са падом оријентисано према улици, евентуално делом према зеленим површинама на парцели (врт, башта и слично). У случају изградње гараже у сутерену објекта, пад рампе за приступ гаражи оријентисан је према објекту, а одвођење површинских вода решава се дренажом или уливањем у атмосферску канализацију.

· Изградња других објеката на истој грађевинској парцели

На грађевинској парцели, а у оквиру дозвољеног индекса заузетости парцеле, може се утврдити изградња и других објеката исте или компатибилне намене према одређеним правилима за зону у којој се налази парцела, а све у складу са Планом.

 На истој грађевинској парцели, а у оквиру дозвољеног индекса заузетости парцеле, допуштена је изградња и помоћних објеката, односно објеката који су у функцији главног објекта, а граде се на истој парцели на којој је саграђен главни објекат (гараже, оставе, септичке јаме, бунари, цистерне за воду, летња кухиња и сл.) чија намена не угрожава главни објекат и суседне парцеле. На парцели која задовољава прописане услове за изградњу може се дозволити већи број помоћних објеката. Спратност помоћних објеката је По+П.
Помоћни и други објекти се лоцирају у дворишном делу парцеле. Изузетно, ако то услови терена или делатности захтевају, помоћни и други објекти на истој грађевинској парцели могу бити постављени паралелно са главним објектом, или испред њега, али максимално до успостављене грађевинске линије, уз поштовање осталих услова лоцирања. 
· Подруми

Подрумом се могу сматрати просторије које се налазе испод приземне етаже а укопане су 2/3 од своје корисне висине. Сви објекти могу имати подрумске или сутеренске просторије ако не постоје сметње геотехничке и хидротехничке природе.

· Кровови и поткровља

Препоручују се коси кровови, нагиба кровних равни до највише 40º. Поткровља могу имати надзитак висок највише 1,6 м (рачунајући од коте пода поткровне етаже до тачке прелома кровне косине). Изградња мансардних кровова и више поткровних етажа није дозвољена.
· Кота приземља нових објеката

Кота приземља објеката одређује се у односу на коту нивелете јавног или приступног пута, односно према нултој коти објекта.

Кота приземља објеката на равном терену не може бити нижа од коте нивелете јавног или приступног пута, односно треба да је у односу на коту нивелете јавног или приступног пута виша за минимално 0,15 m а највише 1,20 m, уколико се не гради подрум или сутерен.

Код  објеката са  подрумом  или сутереном  коту приземља усагласити тако да максимално 1/3 висине подрума буде изнад земље, док код сутерена треба омогућити максимално 2/3 висине изнад земље, како би се обезбедило правилно проветравање и осветљавање подрумских, односно сутеренских просторија, при чему је минимум коте приземља 0,9 m изнад коте терена.

За објекте на стрмом терену са нагибом од улице (наниже), када је нулта кота нижа од коте нивелете јавног пута, кота приземља може бити највише 1,20m нижа од коте нивелете  јавног пута.
За објекте на стрмом терену са нагибом који прати нагиб саобраћајнице, кота приземља објекта одређује се применом одговарајућих  правила из овог Плана.

За објекте који имају индиректну везу са јавним путем преко приватног пролаза, кота приземља утврђује се локацијском дозволом и применом одговарајућих правила из овог Плана.

За објекте који у приземљу имају нестамбену намену (пословање и делатности), кота приземља се поставља на максимално 0,20 m у односу на коту тротоара, а денивелација (до максималних 1,20m) се савладава унутар објекта.

· Правила висинске регулације

Висина објекта је растојање од подножја објекта до слемена (за објекте са косим кровом), односно венца или ограде крова (за објекте са равним кровом). И одређује се у односу на фасаду објекта постављену према улици, односно приступној јавној саобраћајној површини.У случају да слеме или венац нису континуирани, котом слемена или венца сматра се највиша кота. 
Нулта кота је тачка пресека линије терена и вертикалне осе објекта.

За одређивање удаљења од суседног објекта или бочне границе парцеле, референтна је висина фасаде окренута према суседу,односно бочној граници парцеле.
Максимална висина новог објекта у постојећем ткиву у случају када се грађевинска и регулациона линија поклапају не сме бити већа од 1,5 ширине регулације, а у случајевима када је грађевинска линија повучена – од 1,5 растојања наспрамних грађевинских линија у предметној улици, али не више од максималне висине дозвољене за тај тип изградње. 

У случајевима када улица има формирану висинску регулацију или је она видно започета на главним деоницама те улице, висина нових зграда се мора уклопити са затеченом регулацијом без обзира на наведена правила.

У случају различитих висина објеката усклађивање се мора вршити са висином која највише одговара затеченој ситуацији на терену или са очекиваном и могућом изградњом на локацији.

На теренима у нагибу висина објекта се одређује према објекту који је на вишој коти тако да објекат на нижој коти терена својом висином не заклања поглед објекту на вишој коти и то његовој другој и вишим надземним етажама.
· Заштита суседних објеката

На грађевинским парцелама није дозвољена било каква изградња  која би могла угрозити објекте и њихову функцију на суседним парцелама. Код грађења објеката на граници катастарске парцеле према суседу водити рачуна  да се објектом или неким његовим елементом  (испадом, стрехом и сл) не угрози ваздушни, односно  подземни простор суседне парцеле. 

Приликом формирања градилишта и изградње потребно је обезбедити све објекте на парцели као и суседне објекте у погледу статичке стабилности.

· Технички услови
Пословни и производни објекти, треба да су изграђени према функционалним, санитарним, техничко-технолошким и другим условима, у зависности од врсте радне или производне делатности, односно према важећим прописима за одређену намену или делатност. 

Стандардна светла висина пословних, радних просторија не може бити мања од 2,8 m, односно треба да је у складу са прописима за обављање одређене врсте делатности, осим у објектима непокретних културних добара и заштићеним целинама где под одређеним условима може бити и мања. 

Објекти свих врста и намена треба да су функционални, конструктивно стабилни, хидро и термички прописно изоловани и опремљени свим савременим инсталацијама у складу са важећим нормативма и прописима за објекте одређене намене. На кровним конструкцијама могу се постављати антенски уређаји, сунчани колектори и сл. водећи рачуна о укупном обликовању објекта. 

Код грађења објеката на граници катастарске парцеле према суседу водити рачуна да се објектом или неким његовим елементом (испадом, стрехом и сл.) не угрози ваздушни, односно подземни простор суседне парцеле. 

Саобраћајне површине – приступни путеви, платои треба да су изведени са савременим коловозним застором: бетон, асфалт-бетон или поплочане. 

Објекти јавне и пословне намене морају се пројектовати и градити тако да се особама са инвалидитетом, деци и старим особама омогућава несметан приступ, кретање, боравак и рад.
· Архитектонско обликовање, материјализација и завршна обрада
Спoљни изглeд oбjeктa, oблик крoвa, примeњeни мaтeриjaли, бoje и други eлeмeнти утврђуjу сe идejним aрхитeктoнским прojeктoм,који је саставни део Урбанистичког пројекта.
Уколико се на кровним конструкцијама постављају антенски уређаји, сунчани колектори и сл. водећи рачуна о укупном обликовању објекта.

· Одлагање смећа 

Одлагање смећа врши се у контејнере смештене на погодним локацијама у склопу парцеле или у одговарајућим просторијама у објекту за пословне објекте, а у складу са прописима за објекте одређене намене, са одвожењем на градску депонију, организовано, путем надлежног комуналног предузећа. 
Са парцела на којима је планирана изградња или су изграђени пословни и производни објекти потребно је предвидети и уредити место за одлагање комуналног отпада. За смештај контејнера потребно је осигурати посебан простор ограђен зеленилом. Одлагање других врста отпада потребно је уредити у складу са законским прописима, зависно од врсте отпада. У зависности од врсте производње, односно врсте и карактера отпада, отпадни производни продукти се  одвозе на градску депонију, односно на прописану локацију и на прописани начин, у складу са врстом отпада.
3.2.  ПОСЕБНА ПРАВИЛА ГРАЂЕЊА ОБЈЕКАТА 
У односу на намену и карактер објеката чије је грађење дозвољено у зони, потребно је за појединачну градњу прибавити услове надлежних органа и организација које су законом овлашћене да их доносе, односно прописују.

У складу са Законом о заштити животне средине, за грађење пословних и производних објекта са врстом производне делатности чији производни процес може бити са негативним утицајем на животну средину, обавезна је израда Процене утицаја на животну средину, којом треба да  се докаже да примењени технолошки процес, материјали, сировине, врста енергије и отпадне материје производње битно не угрожавају  животну средину, односно да се предузетим мерама на спречавању негативних утицаја могу свести на законом прописане дозвољене мере.
За све радове на објектима и локалитетима који подлежу мерама заштите на основу Закона о културним добрима обавезно се морају прибави услови надлежног Завода за заштиту споменика културе. 

Обавеза је инвеститора, да уколико у току извођења земљаних радова наиђе на природно добро које је геолошко – палеонтолошког или минеролошко – петрографског порекла, а за које се претпоставља да има својство споменика природе, о томе обавести Завод за заштиту природе Србије и да предузме све мере како се природно добро не би оштетило до доласка овлашћеног лица.

На основу члана 109. Закона о културним добрима («Службени гласник РС» број 71/94), обавеза извођача радова је да уколико наиђе на археолошко налазиште или археолошке предмете, одмах прекине радове и обавести надлежни завод и да предузме мере да се налаз не оштети, не уништи и да се сачува на месту и у положају у коме је откривен

Грађење објеката од значаја за одбрану земље вршити у складу са одредбама Закона о одбрани, односно у складу са условима које пропише надлежни орган за ову област. У циљу заштите и спасавања људи, материјалних и културних добара од елементарних непогода и других несрећа придржавати се одредаба Закона о ванредним ситуацијама.

Грађење објеката у складу са врстом и наменом вршити уз поштовање свих важећих прописа из области заштите од пожара, При пројектовању и грађењу обавезно се придржавати одредби Законa о заштити од пожара.
Геолошки, инжењерскогеолошки, хидролошки и геомеханички потребни елементи за истраживано подручје дати су у одговарајућим картама, на прилозима елебората Постојеће стање (ЦЕП, 2003.год.). За подручја за која не постоји довољно података о геотехничким, геомеханичким и хидролошким карактеристикама тла неопходно је за потребе градње извршити потребна истраживања у складу са законским прописима.

Конструкцију објекта прилагодити осцилацијама изазваним земљотресом јачине 8°MCS скале (Сеизмолошка карта Сеизмолошког завода Србије, 1987.год.) уз поштовање одредби Правилника о техничким нормативима за изградњу објеката високоградње у сеизмичким подручјима ("Сл. лист СФРЈ", бр. 31/81, 49/82, 29/83, 21/88 и 52/90). 

Прикључење на мрежу комуналне инфраструктуре вршити на основу прописа  и услова  јвних предузећа надлежних за издавање услова. 
Приликом пројектовања и изградње објеката испоштовати важеће техничке прописе за грађење објеката одређене намене. 
3.3.   ПРАВИЛА ГРАЂЕЊА ПО ЗОНАМА
Правила грађења за део насеља Југово (10А1) дата су за све намене посебно, према планираној претежној  намени површина и то:

ОПШТЕ НАСЕЉСКЕ ПОТРЕБЕ  (ЈАВНЕ СЛУЖБЕ) 

ПОСЛОВНЕ ДЕЛАТНОСТИ

3.3.1. ПРАВИЛА ГРАЂЕЊА ЗА ЗОНУ ОПШТИХ НАСЕЉСКИХ ФУНКЦИЈА 

(јавне службе) 

На подручју Измене Плана (део насеља Југово) планирани су комунални објекти: топлана и робна пијаца са вашариштем.
Сви објекти јавних намена морају бити изграђени у складу са важећим законским прописима који конкретну област уређују. ( комунални садржаји и друге јавне намене). При пројектовању и грађењу објеката за јавно коришћење као и прилаза до њих обавезно се придржавати Правилника о техничким стандардима приступачности (Сл.гласник РС,бр.22/2015).

За комуналне објекте обавезна је израда Урбанистичког пројекта.
3.3.2  ПРАВИЛА ГРАЂЕЊА ЗА ПОСЛОВНУ ЗОНУ
Врста и намена објеката који се могу градити и врста и намена објеката чија је градња забрањена 
У пословној зони дозвољена је изградња  објеката за занатство, трговину, услуге, комерцијалне делатности, туризам, угоститељство, пословне садржаје, производне погоне, малу привреду, производњу која не ангажује више од 10 радника и не утиче агресивно на животну средину а не заузима парцелу већу од 20 ари, складиштењу робе која се може сместити у објекте или на површине мање од 1000 m2, и сервисе, хладњаче и силосе,  станице за снабдевање друмских возила погонским горивом, магацинске просторе, пратеће садржаје као и остале  комплементарне садржаје који својим радом не угрожавају животну средину. 
Уз поштовање свих техничко-технолошких и еколошких фактора, постоји могућност лоцирања и других делатности.
У овим зонама није дозвољена изградња стамбених објеката. 
За пословне делатности обавезна је израда Урбанистичких пројеката.
Услови за парцелацију, препарцелацију и формирање грађевинске парцеле
Минимална величина пареле је 800 m2 а минимална ширина парцеле 15 m. Објекти намењени угоститељству и култури могу се градити на парцелама мање површине. 

Положај објекта у односу на регулацију и у односу на границе грађевинске парцеле
Удаљеност грађевинске линије од регулационе линије је 5 m, с тим што грађевинска линија може имати и већу удаљеност од регулационе ако то захтева технолошки процес или закони и прописи који се морају поштовати при  изради  техничке  документације.

При изградњи управних, репрезентативних простора и портирница, регулациона и грађевинска линија могу да се поклопе .

Приликом замене (изградње), реконструкције и доградње постојећих објеката у пословној зони, удаљеност грађевинске линије од регулационе линије може бити и мања од 5 m, уколико су постојећи објекти на мањој удаљености од 5 m од регулационе линије.

Најмању дозвољену  удаљеност објеката од граница суседне парцеле

Минимална удаљеност од суседних парцела мора бити пола висине објекта, а за приземне објекте не може бити мања од 4.00 m.
Хоризонтални габарити објекта

Испади на објекту не могу прелазити грађевинску линију више од 1,20 m и то на делу објекта вишем од 3.00 m. Ако је хоризонтална пројекција испада већа од 1,20 m, поставља се на грађевинску линију.

Највећи дозвољен индекс заузетости грађевинске парцеле
Највећи дозвољен индекс заузетости грађевинске парцеле дефинише се до 50%.

Највећа дозвољена спратност и висина објеката

За објекте намењени производњи, складишта и магацине највећа дозвољена спратност је П+Пк ( приземље и поткровље).  

За пословне објекте планирана спратност је  приземље (П) и приземље+спрат+поткровље (П+1+Пк), као и приземље+спрат +спрат + поткровље (П+2+Пк). Висина надзитка поткровне етаже износи највише 1.80 m рачунајући од коте пода поткровне етаже до тачке прелома кровне косине.

Уколико је постојећи објекат веће спратности од П+2+Пк могућа је његова реконструкција и доградња под истим условима. 

Услови за изградњу других објеката на истој парцели

На једној грађевинској парцели може бити изграђено више од једног технолошког објекта, у складу са дозвољеном наменом и правилима грађења из ове Измене Плана.

Изградња стамбених објеката није дозвољена.
На парцелама намењеним за рад и пословање могу се градити и помоћни објекти који су у функцији главног објекта.
3.3.3  ПРАВИЛА ГРАЂЕЊА ЗА ЗЕЛЕНЕ ПОВРШИНЕ
На подручју Измене Плана зеленило се планира уз саобраћајнице и као саставни део комуналних и пословних објеката. Нивелациона решења ускладити са конфигурацијом терена и трасама подземних инсталација.

Зеленило уз саобраћајнице - Од укупне површине под новим саобраћајницама, око 30% треба да је под зеленилом. Формирати једностране и двостране дрвореде или засаде од шибља у свим улицама у којима дрвореди нису формирани и у којима постоји довољна ширина уличног профила. У ширим уличним профилима могуће је формирати групе садница лишћара и четинара са спратом шибља. Пожељно је да ширина зеленог појаса између коловоза и тротоара буде између 2,5 - 3,5 m. Ради безбедности саобраћаја дрвеће садити 2 m од ивице коловоза, а шибље 2 m од ивице зелене траке. Растојање стабала од објеката не би требало да буде мање од 4,5 - 7 m што зависи од избора врста. Растојање између дрворедних садница је најмање 5 m, а у зависности од врсте креће се од 5-15 m.
Парцеле намењене пословном карактеру морају се адекватно озеленити како би се повећао естетски квалитет простора.

4.0  ИНСТРУМЕНТИ СПРОВОЂЕЊА

4.1. СМЕРНИЦЕ ЗА СПРОВОЂЕЊЕ ИЗМЕНЕ ПЛАНА

Измена Плана генералне регулације ће се спроводити на следећи начин:.
· ЗОНА 10

- целина део насеља Југово-10А1-подручје обухваћено Изменом плана за које није обавезна израда плана детаљне регулације, али је обавезна израда Урбанистичких пројеката, на основу Плана, увек када се ради о:

· изградњи јавних објеката и реконструкцији већег обима,

· изградњи комуналних објеката и реконструкцији већег обима,

· изградњи трафо станица по решеним својинским односима,

· изградњи станица за снабдевање горивом,

· изградњи објеката колективног становања

· изградњи објеката индустријских и привредних делатности уиндустријској-привредној зони, или када се код већ изграђених парцела у овој зони врши изградња у већем обиму (изградња са сложенијим просторним и функционалним захтевима и слично),

· изградњи пословних и пословно-производних објеката у зони становања као и на неизграђеним грађевинским парцелама у пословној зони, или када се код већ изграђених парцела у поменутим зонама врши изградња у већем обиму (изградња са сложенијим просторним и функционалним захтевима и слично).
- целина Југово-10А - Обавезна је израда плана детаљне регулације.
-целина Старо вашариште-10Б
Старо вашариште је уређена и изграђена целина у складу са раније рађеном урбанистичко-техничком документацијом. 
Динамика израде плана детаљне регулације

Приоритети у изради планске документације – планова детаљне регулације са роком до   2017. године су следеће просторне целине: Југово. 
Забрањује се градња нових објеката и реконструкција постојећих објеката (изградња објеката или извођење радова којима се мења стање у простору), до усвајања Урбанистичких пројеката (за целину 10А1) и Планова детаљне регулације (за целину 10А) .  Могуће је и у другим деловима грађевинског подручја приступити изради плана детаљне регулације уколико се укаже потреба за променом регулације.

Остале смернице за спровођење Измене Плана 
Измена Плана за део насеља Југово и План ће бити подвргнути сталној контроли спровођења у односу на активности у границама обухвата и евентуалну потребу одступања од појединих решења. У случају оправданих и разлога, за реализацију значајних комплекса и објеката, вршиће се измене и допуне ових Планова.

Проверу решења и утврђивање потребе да се приступи измени или допуни Плана и Измене Плана вршиће орган надлежан за његово доношење по истеку рока за који се доноси средњорочни програм уређивања грађевинског земљишта, односно најмање сваке четири године. Измене и допуне ових докумената врше се на начин и по поступку прописаним за његово доношење.

